Hepatitis B  (akut)	
B típusú akut hepatitis, BNO10: B16	
1. Kórokozó:	Hepatitis B vírus.	
2. Teendők a beteggel	
2.1. Jelentés:	Bejelentésre kötelezett a valószínűsíthető és a megerősített eset. Egy megbetegedést csak egyszer kell bejelenteni.	
	2.1.1. Esetek osztályozása	
	Gyanús eset	---	
	Valószínűsíthető eset	Teljesül a klinikai feltétel és a laboratóriumi feltételek egyike.	
	Megerősített eset
	Teljesül a klinikai feltétel, a megerősített esetre vonatkozó laboratóriumi feltétel és nem ismert, hogy a betegnek krónikus HBV fertőzése van. 	
	2.1.2. Feltételek	
	Klinikai kritérium	Hirtelen kezdet, általános tünetek (fáradtság, hasi fájdalom, étvágytalanság, időszakos émelygés, hányás), láz, hőemelkedés és 
legalább egy az alábbi három tünet közül:
– sárgaság,
– sötét vizelet,
– magas szérum aminotranszferáz szint.	
	Epidemiológiai kritérium	---	
	Laboratóriumi kritérium	– A valószínűsíthető eset laboratóriumi feltétele:
Hepatitis B felületi antigén (HBsAg) megerősített kimutatása szérumból egyidejű anti-HAV IgM negativitás mellett.
– A megerősített eset laboratóriumi feltétele:
IgM osztályba tartozó anti-HBc ellenanyagok kimutatása a szérumból.	
2.2. Elkülönítés:	A beteget a klinikai állapotától függően infektológiai osztályon, otthonában, illetve tartózkodási helyén a standard izoláció szabályai szerint kell elkülöníteni.  	
2.3. Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	---	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A betegtől alvadásgátló nélkül vett vérmintát kell küldeni a járványügyi feladatok végzésére kijelölt területileg illetékes mikrobiológiai laboratóriumba. 	
	2.3.3.Felszabadító vizsgálat:	Nem szükséges.	
2.4. Fertőtlenítés:	Folyamatos	
3. Teendők a beteg környezetében	
3.1. A beteggel kontaktusba kerültek felkutatása:	Azokat a személyeket, akik a betegség inkubációs idejében a beteggel olyan kapcsolatba kerültek, hogy tőle fertőződhettek, fel kell kutatni.	
3.2. Járványügyi érdekből végzett mikrobiológiai szűrővizsgálat:	A beteggel közös háztartásban élőknek és szexuális partnereinek fel kell ajánlani a HbsAg szűrővizsgálatot.
	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező.	
3.6. A terjesztő közeg felderítése:	Egészségügyi ellátással összefüggő megbetegedések halmozott előfordulása esetén kötelező.